Prejavuje sa bolesťou v oblasti typickej pre angina pectoris po nepatrnom úraze alebo pohybe, pri kašli, hlbokom vdychu. Ide o náhle vzniknuté, intenzívne bolesti na hrudníku v oblasti prednej axilárnej čiary, vystreľujúce niekedy do pleca a ramena. Bolesti vznikajú obyčajne po nepriamom úraze, náhlych neobvyklých pohyboch, kašli, kýchaní a zosilňujú sa synchrónne s dýchacími pohybmi v stojacej polohe. Palpačne sa zisťuje bolestivosť v oblasti koncov 8., 9. alebo 10. rebra a deformita, abnormálna dislokovateľnosť rebrovej chrupavky. Názov bol odvodený od mena anglického ortopéda 20. storočia Edgara F. Cyriaxa.
príznaky z kompresie nervu dislokovanými chrupavkami rebier pri nadmernej pohyblivosti rebrovej chrupky v interchondrálnom kĺbe
Kadlec, O. et al.: Encyklopédia medicíny. I. Bratislava: Asklepios 1993.